**Likumprojekta „Grozījumi Vispārējās izglītības likumā” sākotnējās ietekmes novērtējums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi Vispārējās izglītības likumā”izstrādāts saistībā ar Saeimas 2014.gada 22.maijā apstiprinātajā politikas plānošanas dokumentā “Izglītības attīstības pamatnostādnes 2014.-2020.gadam” un Ministru kabineta 2016.gada 3.maija rīkojumā Nr.275 apstiprināto rīcībpolitikas plānošanas dokumentā „Valdības rīcības plāns Deklarācijas par Māra Kučinska vadītā Ministru kabineta iecerēto darbību īstenošanai.” (turpmāk – valdības rīcības plāns) Izglītības un zinātnes ministrijai noteiktajiem rīcības virzieniem un uzdevumiem.  Grozījumi Vispārējās izglītības likumā tiek ieviesti, lai izpildītu minētā valdības rīcības plāna uzdevuma Nr.112. pasākumu Nr.112.1., kurā Izglītības un zinātnes ministrijai kā atbildīgajai institūcijai dots uzdevums līdz 2017.gada 31.decembrim noteikt termiņu pārejai uz obligātu vidējo – vispārējo un profesionālo – izglītību. Šajā rīcības plānā ietvertais pasākums paredz arī no 2019./2020.mācību gada ieviest obligāto vidējo izglītību, līdztekus pakāpeniski ieviešot mācības 1.klasē no 6 gadu vecuma.  „Izglītības attīstības pamatnostādnēs 2014.-2020.gadam” III sadaļas „Rīcības virzieni identificēto problēmu risināšanai” 1.Apakšmērķa „Izglītības vide: paaugstināt izglītības vides kvalitāti, veicot satura pilnveidi un attīstot atbilstošu infrastruktūru” rīcības virzienā 1.1. „Uz zināšanu sabiedrībā pieprasītām kompetencēm orientēta, radošumu, inovāciju un veselīga dzīvesveida veicinoša izglītības satura pilnveide” plānots nodrošināt atbalstu uz kompetencēm balstīta mācību satura un metodikas izstrādei bērniem vecumā no 5 gadiem līdz 6.klasei, īstenojot satura aprobāciju modernā mācību vidē, sekmējot agrāku vispārējās vidējās izglītības apguvi.  “Izglītības attīstības pamatnostādnēs 2014.-2020.gadam III sadaļas 3.3.rīcības virzienā „Izglītības iestāžu tīkla sakārtošana” plānots uzlabot izglītojamo vajadzībām atbilstošas un kvalitatīvas vispārējās izglītības pieejamību reģionālajā un valsts līmenī, koncentrējot resursus un pilnveidojot vispārējās izglītības iestāžu mācību vidi, ievērojot administratīvi teritoriālo attīstību. Minētais attiecas arī uz speciālās izglītības iestādēm, valsts ģimnāzijām un valsts ģimnāziju tīkla turpmāko pilnveidi.  “Izglītības attīstības pamatnostādnes 2014. – 2020.gadam” 3.2. rīcības virziena “Efektīva izglītības finanšu resursu pārvaldība” noteikti pasākumi, kas kontekstā ar pedagogu atalgojuma jaunā modeļa ieviešanas uzsākšanu skar arī izmaiņas speciālās izglītības iestāžu finansēšanas modelī, līdztekus izmaiņām paredzot arī efektīva speciālās izglītības iestāžu tīkla pārklājumu izveidi, t.sk. resursu efektīvas pārvaldības aspektā.  Dibinātāja maiņa pašvaldību speciālām izglītības iestādēm un valsts ģimnāzijām ir lietderīga, jo tādējādi tiks stiprināta izglītības kvalitāte un koncentrēta izglītības kvalitātes pārraudzība, tai skaitā veicinot vienotu un sistēmisku metodikā atbalsta sniegšanu visu Latvijas plānošanas reģionu skolotājiem, mērķtiecīgi tajā iesaistot gan valsts ģimnāziju administrāciju, gan speciālās izglītības iestāžu, it īpaši speciālās izglītības attīstības centru, pedagoģisko resursu. Likumprojekta vispārīgais mērķis ir vispārējās izglītības sistēmas pilnveide atbilstoši Latvijas tautsaimniecības patreizējām un perspektīvajām vajadzībām un Latvijas finansiālajām iespējām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Izglītojamo mācību slodze**  Likumprojekts paredz grozīt esošo regulējumu, kurā mācību stundas ilgums no 1.klases līdz 9.klasei ir 40-45 minūtes, kā arī palielināt izglītības iestādes vadītāja patstāvību mācību stundu ilguma noteikšanā izglītības procesa organizācijas kontekstā. Ar grozījumiem mācību stundas ilgumu no 3.klases līdz 9.klasei paredzēts noteikt 40 minūšu garu, dodot tiesības izglītības iestādes vadītājam noteikt mācību stundas ilgumu 1. un 2.klasē, ar tiesībām izvēlēties neierobežota ilguma mācību stundu garumu. Šobrīd visās vispārējās izglītības iestādēs, arī pastāvot esošajam regulējumam - iespēju izvēlēties 40 vai 45 minūšu garas mācību stundas - realizē tikai 40 minūšu garas mācību stundas.  Valsts izglītības satura centrs atbilstoši institūcijas kompetencei darbības programmas „Izaugsme un nodarbinātība” 8.3.1.specifiskā atbalsta mērķa „Attīstīt kompetenču pieejā balstītu vispārējās izglītības saturu” ietvaros uzsācis 8.3.1.1.pasākuma „Kompetenču pieejā balstīta vispārējās izglītības satura aprobācija un ieviešana” (turpmāk – kompetenču pieeja) sagatavošanu un ir noteikts par Eiropas Sociālā fonda projekta īstenotāju. Tiek veidots konceptuāli jauns kompetenču pieejā balstīts vispārējās izglītības saturs ar mērķi līdz 2018.gada pavasarim sagatavot normatīvā regulējuma projektus – valsts pirmsskolas vadlīnijas un valsts izglītības standartus.  Pāreja uz kompetenču pieejā veidotu vispārējās pamatizglītības saturu plānota 2018.gada 1.septembrī. Ievērojot to, kā arī nepieciešamību uzsākt pakāpenisku normatīvā regulējuma sakārtošanu, likumprojekta pārejas noteikumos ietverta norma par likumprojekta grozījumu izstrādi attiecībā uz izmaiņām, kas skar skolēnu mācību slodzi, t.sk.mācību gada pagarināšanu un mācību stundu slodzes nedēļā atsevišķām pamatizglītības klasēm palielināšanu.  Kompetenču pieeja paredzēta mācību procesa jēgpilnai prioritizēšanai, tā radīs priekšnoteikumus skolēnu terminoloģiskās pārslodzes samazināšanai un konceptuālās slodzes samērīgai līdzsvarošanai. Vienlaikus, lai kompetenču pieeja praksē varētu tikt sekmīgi īstenota par gadu jaunākiem bērniem, nepieciešams papildu mācību stundu resurss sistēmiski svarīgākajos (valodas, matemātika, dabaszinātnes) mācību priekšmetos sākumskolā. Ievērojot minēto, būtu nepieciešamas izmaiņas mācību gada garumam, pirms lēmuma pieņemšanas izdiskutējot ar izglītībā iesaistītajiem profesionāļiem iespējamos macību gada pagarināšanas scenārijus un apjomu.  Latvijā mācību stundu skaits, kas atvēlēts mācībām obligātajā pamatizglītībā vidēji gadā, salīdzinājumā ar Eiropas valstīm ir neliels. Pārējās Eiropas valstīs, neskaitot Latviju, vidējais minimālais rekomendētais astronomiskajās stundās izteiktais skaits mācībām obligātajā pamatizglītībā (gadā) ir 786. Latvijā vidējais maksimāli pieļautais astronomisko stundu skaits obligātajā pamatizglītībā mācību gadā ir 659 (stundas).  Tādējādi Latvijā ir viena no zemākajām mācību stundu slodzēm gadā starp Eiropas valstīm, aptuveni 84% no Eiropas valstu vidējās gada mācību slodzes, kas nenodrošina pietiekamu kopēju resursu mācību vielas apguvei, jo īpaši sākumskolā, un negatīvi ietekmē izglītojamo iespējas pilnvērtīgi apgūt pamatizglītības saturu, kā arī uzrādīt labus mācību sasniegumus, tai skaitā izglītības starptautiskajos mērījumos.  Ņemot vērā, ka 2018.gada 1.septembrī plānots uzsākt pakāpenisku pāreju uz kompetenču pieejā veidotu vispārējās izglītības saturu, kā arī nepieciešamību mazināt skolēnu pārslodzi, tai skaitā mājasdarbu lielā kopēja apjoma dēļ, kas ir vērtējams kā negatīvs traucējošs faktors izglītojamo jēgpilnas izpratnes un radošās domāšanas veidošanai, ir aktuāls papildu mācību stundu resursa noteikšana mācību gada ietvarā (mācību gada pagarināšana), jo mācību stundu skaita palielināšanas nedēļā iespējas ir ierobežotas, it īpaši pamatskolu vecākajās klasēs. Ievērojot minēto, mācību gada, kā arī mācību stundu skaita nedēļā (atsevišķās klasēs) pagarināšana būs lietderīga un nepieciešama.  Likumprojektā ir paredzēti skolēnu mācību slodzes tiesiskā regulējuma grozījumi. Tiek plānots, ka Ministru kabinets līdz 2017.gada 31.augustam izstrādā un iesniedz Saeimā likumprojektu par nepieciešamajiem grozījumiem šajā likumā, kas paredz noteikt mācību stundu slodzi nedēļā, mācību gada garumu un mācību stundu skaitu dienā atbilstoši regulējumam par pamatizglītības apguves uzsākšanai no 6 gadu vecuma.  Paredzēts, ka jaunais regulējums stāsies spēkā vienlaicīgi ar kompetenču pieejā veidotā vispārējās izglītības satura ieviešanu, kas plānota, sākot ar 2018./2019.mācību gadu.  **Vispārējās pamatizglītības apguve no sešiem gadiem**  Likumprojekts nosaka obligātās pirmsskolas apguvi līdz 6 gadu vecumam un līdz ar to arī obligātās pamatizglītības apguves uzsākšanu no 6 gadiem, saglabājot tiesiski legālu iespēju pamatotas nepieciešamības gadījumā uzsākt to arī gadu vēlāk (no 7 gadu vecuma).  Obligāta pirmsskolas izglītības ieguve no piecu gadu vecuma Latvijā ir noteikta kopš 2002.gada. Obligātās pirmsskolas izglītības programmu īstenošana notiek divu gadu laikā.  Lai izvērtētu sešgadīgo bērnu vispārējās izglītības apguves uzsākšanas iespējas, jau 2009.-2011.gadā Valsts izglītības satura centrs darba grupas ietvarā izstrādāja un īstenoja pilotprojektu „Mācību priekšmetu standartu projektu un programmu paraugu pilnveide”. Tā uzdevums bija izstrādāt sešgadīgo izglītojamo mācību programmas projektu ar sasniedzamo rezultātu piemēriem atbilstošajā izglītojamo vecumposmā, kā arī pilnveidot pirmsskolas izglītības vadlīniju projektu. Darba grupas sastāvu veidoja augstskolas docētāji, pirmsskolas un sākumskolas speciālisti: L.Āboltiņa (LU lektore), V.Bērtule (Jelgavas PII „Sprīdītis” vadītāja, pirmsskolas un sākumskolas skolotāja), M.Silova (Dobeles novada IP pirmsskolas un speciālās izglītības speciāliste, Dobeles speciālās PII „Valodiņa” vadītājas vietniece), T.Arole (Dobeles PII „Zvaniņš” skolotāja), Ļ.Kazakova (Rīgas 2.spec. PII logopēde, skolotāja un metodiķe), S.Joma (Jelgavas IP galvenā speciāliste pirmsskolas izglītības jautājumos, PII „Rotaļa” skolotāja), A.Petere (RPIVA profesore), R.Purmale (RPIVA lektore, PII „Madariņa” vadītāja).  Minētā pilotprojekta rezultāti tika atzinīgi novērtēti profesionāļu vidū un atbilstoši tā brīža situācijai daļēji iestrādāti Ministru kabineta noteikumu projektā par pirmsskolas vadlīnijām. Gan noteikumu projektu, gan „Integrētās mācību programmas sešgadīgiem bērniem” projektu ekspertējuši Z.Anspoka – Dr.paed., RPIVA, E.Černova – Dr.paed., LU, A.Lanka – Dr.paed., RTU.  Minētā pilotprojekta aprobācijā iesaistījās 22 izglītības iestādes, no tām: 12 pirmsskolas izglītības iestādes un 10 vispārizglītojošās skolas, kuras īsteno pirmsskolas izglītības programmu.  Pilotprojekta galvenais secinājums: sešgadīgo bērnu integrētās mācību programmas saturs kopumā atbilst bērnu uztveres īpatnībām un spējām.  Saskaņā ar Izglītības likuma 14.panta 18.1 punktu tika izdoti un 2012.gada 31. jūlijā apstiprināti Ministru kabineta noteikumi Nr.533 „Noteikumi par valsts pirmsskolas izglītības vadlīnijām”. Tie nosaka pirmsskolas izglītības satura mērķus un uzdevumus, pedagoģiskā procesa organizācijas principus, pirmsskolas izglītības apguves plānotos rezultātus un vērtēšanas pamatprincipus, kā arī valsts pirmsskolas izglītības vadlīniju prasībām atbilstošus izglītības programmu paraugus.  Savukārt 2013.-2014.gadā, veidojot „Izglītības attīstības pamatnostādnes 2014.-2020.gadam”, tajās iekļauti pasākumi, kā nodrošināt atbalstu uz kompetencēm balstīta mācību satura un metodikas izstrādi bērniem vecumā no pieciem gadiem līdz 6.klasei, īstenojot satura aprobāciju modernā mācību vidē, sekmējot agrāku vispārējās vidējās izglītības apguvi.  Lai ilgtermiņā veiksmīgi realizētu satura reformu, Izglītības un zinātnes ministrija ir uzsākusi, kā arī plāno vairākas apjomīgas aktivitātes. Tā Valsts izglītības satura centrs atbilstoši institūcijas kompetencei uzsācis jau pieminēto kompetenču pieejā balstīta vispārējās izglītības satura izstrādi.  Lai stiprinātu pedagogu profesionālo kompetenci, iepriekšējā ESF perioda ietvaros pedagogu tālākizglītības kursu B un A programmās, Latvijas pedagogi ir apguvuši, kā arī pēdējos trijos gados pieejamā valsts budžeta ietvaros turpina izglītoties par tēmas, kas skar darbu ar sešgadniekiem un sākumskolas skolēniem. Arī turpmāk paredzēts nodrošināt pedagogu vispārējo un profesionālo kompetenču pilnveidi.  Obligātajā pirmsskolas izglītības programmā nonāk visi bērni no 5 gadu vecuma, kas nozīmē valsts garantētu atbalstu bērnu attīstībai un savlaicīgai viņa vajadzību (tai skaitā speciālo) diagnosticēšanai neatkarīgi no ģimenes sociāli ekonomiskajiem vai citiem apstākļiem.  Lai nodrošinātu integrēta mācību satura apguvi no piecu gadu vecuma līdz 3. klasei, daudzviet būtiskas pārmaiņas nodarbību plānojumā un norisē nebūs nepieciešamas (īpaši piecus līdz sešus gadus vecajiem bērniem), jo pedagogi jau strādā integrēti, ar mūsdienīgām mācību metodēm, veiksmīgi izmantojot rotaļu kā galveno mācību darbību.  Lai veiksmīgi nodrošinot pēctecību starp dažādām izglītības pakāpēm un dotu pedagogiem iespēju paaugstināt savu kvalifikāciju, saskaņā ar Izglītības likuma 14.panta 13.un 32.punktu, 48.panta pirmo daļu un Profesionālās izglītības likuma 18.pantu tika izdoti un 2014.gada 28.oktobrī apstiprināti Ministru kabineta noteikumi Nr.662 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību”. Tas paredz plašākas iespējas tiem pedagogiem, kuri apguvuši B programmu (otrās kvalifikācijas ieguvi), mācīt citus mācību priekšmetus vai strādāt citā izglītības pakāpē; mācību priekšmetu skolotājam strādāt speciālās izglītības iestādē; veikt pedagoģisko darbību, ja personai nav skolotāja profesionālās kvalifikācijas.  Vairāki argumenti par labu pamatizglītības uzsākšanai no 6 gadu vecuma saistāmi ar sabiedrībā pastāvošo uzskatu un problēmu, ka daudzviet vidējās izglītības iestādēs gados vecākajiem jauniešiem zūd motivācija mācīties, psiholoģiski viņi vairs neatbilst vispārizglītojošās skolās šobrīd organizētajam mācību procesam, radušās citas prioritātes. Jau vidusskolas vecumā izglītojamie sāk meklēt darbu, kas kaitē izglītības ieguvei, jo tiek kavētas stundas un mācībām vairs netiek pievērsta tik liela uzmanība. 2015./2016.m.g. mācības vispārizglītojošajās dienas mācību programmās 12.klasē uzsāka 1111 izglītojamie, kuri dzimuši 1996.gadā vai agrāk. Tas ir apmēram 12% no kopējā 12.klasnieku skaita vispārizglītojošo skolu dienas programmās, un viņi vispārējās vidējās izglītības ieguvi pabeigs 20 gadu vecumā. Šie fakti norāda uz problēmām pastāvošajā vispārējās vidējās izglītības modelī. Agrākas vidējās izglītības ieguve var būt produktīva, ja ir cieši saistīta ar mācību satura pilnveidi, ar izglītības procesa virzību uz to, lai jaunieši ātrāk apzinātos savus talantus, ātrāk apjauš karjeras iespējas.  Saskaņā ar šā brīža normatīvo regulējumu Latvijā pamatizglītības apguvi sāk tajā kalendārajā gadā, kad izglītojamajam aprit septiņi gadi, taču atkarībā no veselības stāvokļa un psiholoģiskās sagatavotības izglītojamais var sākt pamatizglītības ieguvi vienu gadu agrāk vai vēlāk saskaņā ar vecāku vēlmēm un ģimenes ārsta atzinumu vai psihologa atzinumu.  Pamatojoties uz Valsts prezidenta 2012.gada 24.oktobra rīkojumu **„**Par priekšlikumiem agrākai vidējās izglītības ieguvei”, Izglītības un zinātnes ministrijā tika izveidota darba grupa, kuras uzdevums bija, sadarbojoties ar Valsts prezidenta kanceleju un citām ieinteresētajām institūcijām un organizācijām, apkopot un izvērtēt iespējamos risinājumus agrākas vidējās izglītības ieguves iespēju nodrošināšanai, ar mērķi pēc priekšlikumu apspriešanas gatavot grozījumus normatīvajos aktos un tādējādi sekmēt jauniešu agrāku ienākšanu darba tirgū, kā arī veicināt jauniešu konkurētspēju. Darba grupa apkopoja informāciju par situāciju Latvijā un Eiropas valstīs, apkopoja apspriestos risinājumus, apzināja pilnveidojamos normatīvos aktus, kā arī izstrādāja priekšlikumus par iespējām nodrošināt skolēniem agrāku vidējās izglītības ieguvi.  Attiecībā uz mērķi uzsākt pamatizglītības apguvi jau 6 gadu vecumā, vienlaikus normatīvā regulējuma pieļaujot iespēju to sākt arī gadu vēlāk, pastāv vairāki tam par labu vērsti argumenti.  Pamatizglītības apguvi bērns uzsāk 6 gadu vecumā tajā izglītības iestādē (pirmskolā vai skolā), kur apgūta pirmsskolas obligātā izglītība, lai varētu mācīsies jau pazīstamā vidē un ierastajā dienas ritmā un tiktu nodrošināta izglītības procesa nepārtrauktība, vai arī skolā, kura piedāvā pirmsskolas izglītības programmas, bet nodrošina vecumposmam atbilstošus apstākļus sešgadīgo bērnu mācībām;  Agrāka iesaistīšanās pamatizglītības programmā pozitīvi ietekmē bērna attīstību, novērš riskus un kompensēt attīstošu vidi, ja bērnam to nespēj sniegt ģimene. Tas nozīmē, ka agrāka bērnu iesaistīšana pamatizglītības programmā īpaši var sekmēt attīstību un socializāciju bērniem no sociālā riska ģimenēm, novēršot agrīnu sabiedrības noslāņošanos un šķelšanos.  Mācību procesā un saturā sešus gadus veciem bērniem vēl vairāk akcentējama kompetenču pieeja, kā arī interaktīvs, darbībā balstīts un visas bērnu attīstības jomas aptverošs process. Plānotais 1.klasē apgūstamais mācību saturs un metodika ir atbilstoši pašreizējās obligātajās pirmsskolas izglītības programmās bērniem 6 gadu vecumā apgūstamajam, un netiek paredzēts, ka 6 gadus vecajiem bērniem būs jāapgūst tas, ko pašlaik mācās 7 gadus vecie bērni.  2014./2015.mācību gadā no visiem piecgadīgajiem bērniem valstī 95,65% izglītojamo un no visiem sešgadīgajiem bērniem 91,99% izglītojamo apguva pirmsskolas izglītības programmas.  Piecus un sešus gadus veci bērni pirmsskolā, kā arī vēl vienu gadu atbilstoši pašreizējam regulējumam 1.klasē apgūst līdzīgu mācību saturu, tādējādi jau kopš 2002.gada, kad obligāto pirmsskolas izglītības apguvi noteica no piecu gadu vecuma, notiek resursu daļēji neefektīva izlietošana.  Pirmsskolas izglītībai ilgstot divus gadus, bērnudārzos pārslodzes dēļ veidojas garas rindas uz pirmsskolas izglītības uzsākšanu tajos. Plānojot pamatizglītības uzsākšanu no sešu gadu vecuma, pirmajā klasē apgūstamo mācību programmu īstenos tās vidējās un pamatziglītības iestādes, kuras uz doto brīdi būs spējīgas nodrošināt sešgadīgiem bērniem nepieciešamo mācību vidi un šim darbam sagatavotus pedagogus. Pirmās klases programmu bērni atbilstoši situācijai konkrētajā administratīvā teritorijā varēs arī turpināt apgūt pirmsskolas izglītības iestādē. Pēc Izglītības un zinātnes ministrijas operatīvajiem datiem šajā, 2016./2017.m.g. kopējais sešgadīgo bērnu skaits valstī ir 22044, no kuriem 791 mācās 1.klasē, savukārt 2017./2018.m.g. kopējais sešgadīgo bērnu skaits valstī varētu būt 19781, no kuriem aptuveni 753 varētu uzsākt mācības 1.klasē. Pēc plānotajām izmaiņām 2018./2019.m.g. kopējais sešgadīgo bērnu skaits valstī varētu būt 18825, no kuriem izglītības ieguvi 1.klasē uzsāktu jau 15321 bērns, šim skaitam ar katru gadu augot. Tādējādi agrāka pamatizglītības apguves uzsākšana veicinātu arī rindu uz pirmsskolas izglītības programmām samazināšanos. Šobrīd pirmsskolas izglītības programmas jau tiek licencētas 30% vidējās un pamatizglītības iestādēs, 69% pirmsskolas izglītības iestādēs un 1% - citās izglītības iestādēs.  Likumprojektā pieteiktie grozījumi skatāmi kompleksi ne tikai kontekstā ar plānotajām izmaiņām jaunā kompetenču pieejā balstītā izglītības satura (attiecīgie Ministru kabineta noteikumi par valsts pamatizglītības standartu) izveidē. Kompetenču pieejā veidotā vispārējās izglītības satura izstrāde, aprobācija un pakāpeniska ieviešana tiks atbalstīta ar vēl vienā Valsts izglītības satura centra īstenotajā ES fondu projektā – darbības programmas „Izaugsme un nodarbinātība” 8.3.2.specifiskais atbalsta mērķis „Palielināt atbalstu vispārējās izglītības iestādēm izglītojamo individuālo kompetenču attīstībai” – plānotajām aktivitātēm.  Tādējādi veicot sistēmiskas izmaiņas pastāv iespējas novērst prognozētos riskus, ko izmanto argumentācijai pret šāda izglītības modeļa ieviešanu. Iespējamie riski:  1. vienā mācību gadā skolas varētu beigt aptuveni divreiz (teorētiski) vairāk jauniešu un pastāv grūtības plānot profesionālās un augstākās izglītības pieejamību dubultam jauniešu skaitam. Minētais risks ir kontrolējams ar savlaicīgu mācību un studiju vietu plānošanu.  2. skolas vidē sešgadīgam bērnam ir problemātiski nodrošināt nepieciešamās fiziskās aktivitātes, pastaigas svaigā gaisā, pirmsskolai pietuvinātas prasības skolas videi (trīs kvadrātmetri katram skolēnam) un tās teritorijas aprīkojumam un prasības attiecībā uz bērnu dienas režīmu un ēdināšanu. Minētais risks ir samazināms un kontrolējams, paredzot iespēju pirmās klases programmu apgūt pirmsskolas izglītības iestādēs, savukārt vispārizglītojošajās skolās sešgadīgie bērni mācītos tajos gadījumos, kad izglītības iestādes varēs nodrošināt šo bērnu mācībām nepieciešamos apstākļus.  3. pedagogu spēja mainīt sava darba metodiku un attieksmi pret skolēniem, nodrošināt vecumposmam atbilstošu, integrētu izglītība saturu izglītības iestādēs. Tas attiecināms gan uz pirmsskolas izglītības iestādēm, gan uz skolām. Minētais risks ir samazināms un kontrolējams ar plānotajiem pedagogu profesionālās pilnveides kursiem, kā arī vienlaicīgi ar kompetenču pieejā veidotā vispārējās pamatizglītības satura sagatavošanu un ieviešanu.  Priekšnoteikumi kvalitatīvai un efektīvai 6 gadus vecu bērnu iesaistīšanai pamatizglītībā ir saistīti ar visu nepieciešamo vispārējās pamatizglītības apguves procesu ietekmējošo normatīvo regulējumu sagatavošanu. Tai skaitā:   * jānodrošina iespēja līdzšinējo licencēto pirmsskolas izglītības programmu īstenotājiem bez lieka birokrātiskā sloga sakārtot normatīvos dokumentus pamatizglītības pirmās pakāpes realizēšanai izglītības iestādē; * jādod iespēja bērnam pamatizglītības programmu apgūt tai pašā izglītības iestādē, kurā viņš ieguvis obligāto sagatavošanu pamatizglītības apguvei 5 gadu vecumā, lai nodrošinātu izglītības procesa nepārtrauktību, ja vecāki to vēlas; * līdzšinējo licencēto pirmskolas izglītības programmu īstenotāju pirmsskolas izglītības pedagogiem ir jābūt tiesībām izglītot pirmklasniekus bez papildus izglītības apgūšanas un profesionālās kvalifikācijas celšanas pasākumu īstenošanas; * pamatizglītības apguves procesā jānodrošina bērnu vecumam atbilstoša specifiska fiziskā iekšējā un ārējā vide, nosakot visās izglītības iestādēs prasības atbilstošam telpu lielumam (kvadrātmetri uz vienu izglītojamo) un iekārtojumam, kā arī paredzot optimālas iespējas skolēnu mobilitātei mācību procesa īstenošanas laikā; * jāmaina mācību procesa organizācija, pilnībā ieviešot integrēta mācību satura apguvi un nodrošinot individualizētu pieeju bērnam, piesaistot pedagoga palīgu bērnu skaita ziņā lielās grupās un klasēs, kā arī iekļaujošās izglītības īstenošanas kontekstā - bērniem ar speciālām vajadzībām; * jānodrošina izglītības iestādes ar daudzveidīgiem kvalitatīviem mācību līdzekļiem (t.sk. mācību tehniskajiem līdzekļiem). Īpašu vērību sagatavošanas procesā jāpievērš satura uztveramībai un noformējumam; * jāpiedāvā pedagogu tālākizglītības B programmas pirmsskolas izglītības pedagogiem un sākumskolas izglītības pedagogiem (pamatizglītības pirmā posma saturā un didaktikā 72 – 80 stundu apjomā), aktualizējot pedagogu pieredzes, tostarp labās prakses popularizēšanu tālākizglītības procesā, kā arī ciešāku sadarbību starp pirmsskolas un sākumskolas pedagogiem; * jāturpina piedāvāt pedagogiem daudzveidīgs tālākizglītības A programmu saturs pedagogu vispārējo un profesionālo kompetenču pilnveidē. Vēl vairāk jāaktualizē zināšanu ieguve un prasmju pilnveide par integrēto mācību procesu, metodēm, paņēmieniem, kā palīdzēt bērniem attīstīt fonemātisko dzirdi, sīko rokas muskulatūru, runas gramatiku, sociālās un emocionālās prasmes, lasītprasmi un rakstītprasmi, paplašinātu vārdu krājumu, padziļinātu zināšanas par interaktīvo tehnoloģiju izmantošanu pedagoģiskajā procesā un veiksmīgu sadarbību ar atbalsta personālu.   Ņemot vērā iepriekš minēto argumentāciju, Izglītības un zinātnes ministrija atbilstoši kompetencei un saskaņā ar 2014.gada 22.maijā Saeimas apstiprinātajā vidēja termiņa plānošanas dokumentā “Izglītības attīstības pamatnostādnes 2014. – 2020.gadam” ietvertajiem uzdevumiem, kas atbilst Latvijas tautsaimniecībai aktuālajās prioritātes, kā arī ņemot vērā riskus un iespējas tos kontrolēt (samazināt), uzskata par nepieciešamu jau 2016.gadā iestrādāt likumdošanā tos regulējumus, kas nodrošinātu iespēju uzsākt samērīgu, līdzsvarotu un pietiekami elastīgu pāreju uz pamatizglītības satura apguvi, sākot no sešu gadu vecuma.  Paredzēts, ka jaunais regulējums stāsies spēkā, sākot ar 2018.gada 1.jūliju.  **Pedagoģiskā korekcija**  Atbilstoši Vispārējās izglītības likuma 1.panta otrās daļas 7.punktā noteiktajam, pedagoģiskā korekcijas ir *izglītības programma, kas metodisko un organizatoriski pielāgota personām obligātās izglītības vecumā, kurām nepieciešams papildināt zināšanas pamatizglītības programmas ietvaros.* Pedagoģiskās korekcijas izglītības programmas pēc sava rakstura ir paredzētas kā īslaicīgs (līdz 2 gadiem) papildu pedagoģiskās palīdzības pasākums izglītojamajiem obligātās pamatizglītības vecumā, kuriem nepieciešama individuālā pieeja valsts pamatizglītības standartā noteikto mērķu sasniegšanai. Līdzšinējā prakse un dati par 2015./2016.mācību gadu uzrāda salīdzinoši nelielu izglītojamo skaitu (1319 skolēni), kuri pamatizglītību iegūst pedagoģiskās korekcijas izglītības programmās. Pedagoģiskās korekcijas izglītības programmas ir nesistēmiska darba organizācijas forma, kas līdz šim ļāvusi izglītības iestādēm piesaistīt papildus finanšu resursus un kuras izmantošana neienes būtiskus un redzamus kvalitatīvus uzlabojumus skolēnu sniegumā.  Līdzšinējā prakse uzrāda, ka, kopš stājusies spēkā un pastāv norma par pedagoģisko korekciju, Latvijā nedarbojas arī neviena pedagoģiskās korekcijas izglītības iestāde.  Nepieciešamību nodrošināt izglītojamo zināšanas papildināšanu individualizētā izglītības procesā jau šobrīd paredz Ministru kabineta 2015.gada 13.oktobra noteikumi Nr.591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”, nosakot atbalsta un mācību pasākumus, ja izglītojamajam ir nepietiekamas kompetences noteiktu tēmu apguvē.  Minēto problēmu pastiprināti paredzēts risināt arī vienotā kompetenču apguves pieejā balstītā mācību procesā, pievēršot nepieciešamo uzmanību izglītojamo individuālo kompetenču attīstībai, kā to paredz darbības programmas „Izaugsme un nodarbinātība” SAM 8.3.2.specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 1.pasākums un tajā plānotās aktivitātes.  Plānots, ka ar 2018.gada 1.septembri pamatizglītības 1.un 4.klases izglītojamie uzsāks apgūt kompetenču pieejā balstīto vispārējās izglītības saturu, tā īstenošanu balstot uz lielāku pedagoģisko atbalstu izglītojamajiem, kuriem tā nepieciešama.  Izglītības un zinātnes ministrija uzskata, ka līdzšinējie pedagoģiskās korekcijas klašu izglītojamie nav segregējami atsevišķā pedagoģiskās korekcijas izglītības programmā, bet ir iesaistāmi kopējā mācību procesā, paredzot tiem savlaicīgu un individualizētu nepieciešamā pedagoģiskā atbalsta sniegšanu mācību procesa laikā. Tāpēc jau no 2016.gada 1.septembra pedagogu atalgojuma modeļa īstenošanas uzsākšanas kontekstā Izglītības un zinātnes ministrija, aprēķinot pašvaldību finansējumu, sniedz lielāku finansējuma daļu atbalsta personāla nodrošināšanai (psihologi, logopēdi u.c.).  Pārejas periodā likumprojekts paredz, ka izglītības iestādes, kuras šobrīd īsteno pedagoģiskās korekcijas programmas, minētajās izglītības programmās izglītojamos vairs neuzņem un uzsākto izglītības programmu īstenošanu pabeidz 2017./2018.mācību gada beigām.  **Speciālās izglītības iestādes**  Likumprojekts paredz speciālās izglītības iestāžu (speciālās internātskolas, speciālās izglītības attīstības centri, speciālās izglītības iestādes – rehabilitācijas centri), izņemot pašvaldību dibināto speciālās pirmsskolas izglītības iestāžu un pašvaldību speciālo skolu, pārņemšanu valsts padotībā.  Pēdējo piecu gadu laikā ir izveidojusies nepieciešamība izglītības sistēmai daudz straujāk reaģēt uz izglītojamo dažādību viņu attīstības, spēju un veselības stāvokļa aspektā. Lai gan Latvijas izglītības sistēma kopumā piedāvā pietiekami daudzveidīgas izglītības ieguves iespējas un programmas bērniem ar speciālām vajadzībām (BSV), tomēr ieguldījumi izglītības nozarē vēl nespēj augstā līmenī nodrošināt BSV sekmīgu iekļaušanos sabiedrībā un pietiekamu atbalstu izglītības ieguves procesā. Lai īstenotu praksē iekļaujošās izglītības principu, kā to paredz 2014.gada 22.maijā Saeimā apstiprinātais vidēja termiņa plānošanas dokuments “Izglītības attīstības pamatnostādnes 2014. – 2020.gadam”, speciālajā izglītībā nepieciešams veikt būtiskas izmaiņas gan izglītības saturā un pedagogu profesionālo kompetenču pilnveidē, gan meklēt risinājumus pārraugāmam un efektīvam speciālās izglītības finansēšanas modeļa piedāvājumam, tostarp aktualizējot arī sociālekonomiskās situācijas uzlabošanai nepieciešamo starpnozaru sadarbību.  Iepriekš minētā kontekstā nākotnē būtu veidojamas, uzturamas un attīstāms tāds speciālās izglītības iestāžu tīkls, kuru veidotu BSV skaita ziņā lielas un infrastruktūras ziņā labi aprīkotas speciālās izglītības iestādes, kuru īsteno valstij, nevis novadam nozīmīgas prioritātes speciālajā izglītībā.  Veicinot kvalitatīvas izglītības pieejamību vienmērīgā pārklājumā visā Latvijas teritorijā un atbalstu BSV nepieciešamajā apjomā visās Latvijas pašvaldībās un pārskatot finansējuma modeli, kur šobrīd izglītību BSV finansē gan pašvaldība, gan valsts, būtu turpināma izglītības iestāžu, kas īsteno speciālās izglītības programmas, attīstība, vienlaikus izvērtējot izglītības iestāžu padotības maiņu, t.sk. apsverot mērķtiecīgi virzītu izglītības iestāžu specializāciju īstenoto pamatfunkciju un papildu funkciju kontekstā.  Respektējot faktu, ka speciālās izglītības iestādes nodrošina specifisku, uz izglītojamā konkrētajām vajadzībām balstītu kompleksu palīdzību, konkurētspējas apstākļos izglītības iestādes var kļūt par nozīmīgiem centriem sociālās integrācijas jomā, jo sniedz cilvēkiem ar speciālām vajadzībām atbilstošu izglītību, rehabilitāciju, arodizglītību, atbalstu ģimenēm, atbalstu vispārizglītojošo skolu pedagogiem, veicina cilvēku ar speciālām vajadzībām integrāciju sabiedrībā. Taču šādā gadījumā speciālās izglītības iestāde kļūtu par valsts līmeņa funkciju nodrošinātāju, kam nav tiešas saistības ar pašvaldības kā iestādes dibinātāja šauri noteiktajām funkcijām – īstenot izglītības programmas.  Kontekstā ar speciālās izglītības iestāžu padotības maiņu skatāma plānotā šo iestāžu funkciju pārskatīšana, izmaiņas attiecībā uz īstenojamajiem speciālās izglītības programmu veidiem, BSV pakalpojumu izmaksu modeļa izveidi, kā arī pakalpojumu, kas nav tieši saistīti ar izglītības programmu īstenošanu, sniegšanā, efektīvi izmantojot izglītības iestādes cilvēkresursus, piem., nodrošinot metodiski konsultatīvo darbību (t.sk. izbraukuma vai klātienes konsultācijas (piemēram, uzvedības korekcijas plāna izstrādāšana, atbalsta pasākumu īstenošana, individuālā izglītības plāna izstrādāšana un īstenošana) izglītojamajiem, viņu vecākiem, pedagogiem, atbalsta personāla speciālistiem vai, piem., reģionālo izglītības iestāžu atbalsta komandu speciālistu metodiskās apvienību vadīšanu un darbības koordinēšanu (logopēdi, psihologi, speciālie pedagogi, pedagogu palīgi), nodrošinot vienotu pieeju iekļaujošas izglītības principu īstenošanai dažādās pašvaldībās, kā arī veicinot labās prakses piemēru apzināšanu un popularizēšanu.  Pirmās mērķtiecīgi veiktās darbības speciālās izglītības iestāžu tīkla sakārtošanas aspektā jau iezīmē 2016.gada 29.martā apstiprinātie Ministru kabineta noteikumi nr.187 “Noteikumi par kritērijiem un kārtību, kādā speciālās izglītības iestādei piešķir speciālās izglītības attīstības centra statusu”, kas paredz iespēju 12 speciālās izglītības iestādēm iegūt attīstības centra statusu, tādējādi uzņemoties pienākumu specializēties vismaz divos speciālo vajadzību traucējumu veidos (piem., dzirdes, redzes, garīgās attīstības traucējumi) vienlaikus nodrošinot metodiskā atbalsta sniegšana reģiona līmenī.  Ņemot vērā, ka Vispārējās izglītības likuma 51.panta otrās daļas 1.punkts paredz valsts dibinātu speciālās izglītības iestāžu pastāvēšanu, tad speciālās izglītības iestāžu padotības maiņa ir reāls garants no valsts puses sistēmiski koordinēt gan plānotās saturiskās izmaiņas (speciālās izglītības programmu vedi, saturs, atbalsta pasākumi u.c.) speciālajā izglītībā, gan ieguldīt cilvēkresursu attīstībā, sagaidot atdevi (piem., speciālo izglītības iestāžu pedagogus iesaistīt izglītības nodrošināšanā vispārizglītojošajās skolās, kas ir aktuāli gan pieaugošās iekļaujošās izglītības pieprasījuma, gan negatīvās demogrāfiskās situācijas kontekstā) un ietekmi uz izmaiņām izglītības procesos kopumā, gan arī pārraudzīt finanšu resursu izlietojumu atbilstoši izglītības nozares noteiktajām prioritātēm.  Likumprojekts paredz, ka pašvaldības, kuru padotībā ir speciālās izglītības iestādes, līdz 2020.gada 1.martam Valsts pārvaldes iekārtas likumā noteiktajā kārtībā pieņem lēmumu par speciālās izglītības iestāžu, izņemot pirmsskolas speciālās izglītības iestādes un speciālās skolas, reorganizāciju, tās nododot valstij. Likumprojekts nosaka, ka Ministru kabinets nodrošina minēto speciālo izglītības iestāžu, izņemot pašvaldību dibināto pirmsskolas speciālās izglītības iestāžu un speciālo skolu, pārņemšanu un nodošanu izglītības un zinātnes ministrijas padotībā līdz 2020.gada 1.martam.  **Valsts ģimnāzijas**  Likumprojekts paredz 27 pašvaldību dibināto valsts ģimnāziju pārņemšanu valsts īpašumā un padotībā, mainot to dibinātāju statusu no pašvaldības uz valsti.  Valsts ģimnāzijas Izglītības un zinātnes ministrijas redzējumā perspektīvā ir visiem izglītojamajiem teritoriāli pieejamas inovatīvi strādājošas vispārējās izglītības iestādes, kas pilda pedagogu tālākizglītības un reģionālā metodiskā centra funkcijas novada vai pilsētas un reģionālā mērogā.  Pašlaik pašvaldību dibināto izglītības iestāžu, kurām piešķirts valsts ģimnāzijas statuss, tīkls nenodrošina vispārējās izglītības ieguves iespējas daļā no Latvijas teritorijas Kurzemē, Centrālvidzemē un Ziemeļvidzemē, kuros valsts ģimnāziju (ikdienas) sasniedzamība daļai skolēnu ir problemātiska vai neiespējama.  Vienlaikus atsevišķās pašvaldībās ir savstarpēji konkurējošas teritoriāli tuvu izvietotas valsts ģimnāzijas, kurām pastāvošo demogrāfisko faktoru ietekmē ir radušās grūtības ar minimāli nepieciešamā skolēnu skaita komplektēšanu. Daļa pašvaldību nav ieinteresētas valsts ģimnāzijas izveidē savā administratīvajā teritorijā, jo tas ir saistīts ar jau pastāvošo vispārējās izglītības iestāžu noslodzes un tīkla maiņu.  Lai nodrošinātu jauna eksperimentāla mācību satura un inovatīvu mācību metožu ieviešanu mācību procesā un pedagogu tālākizglītībā, kā arī lai atbilstoši Latvijas teritoriālajai specifikai plānotu un attīstītu visiem skolēniem pieejamu valsts ģimnāziju tīklu. Ir aktuāla ne mazāk kā 3-4 jaunu valsts ģimnāziju izveide. Perspektīvā ir lietderīga īpaša regulējuma un mācību metodiskā nodrošinājuma izveide valsts ģimnāzijām, valsts ģimnāziju cieša konceptuāla un operatīva sadarbība ar Valsts izglītības satura centra atbildīgajiem speciālistiem un, attiecīgi, valsts ģimnāziju dibinātāja maiņa no pašvaldības uz valsti.  Paredzēts, ka jaunais regulējums stāsies spēkā no 2019.gada 1.novembra un pārņemšanas procedūra ilgs līdz 2024.gada 1.martam. |
| 3. | Projekta izstrādē iesaistītās institūcijas | Projekta izstrādē tika iesaistīta Izglītības un zinātnes ministrija, atsevišķu projekta grozījumu izstrādē tika iesaistīta Valsts prezidenta kanceleja, Valsts izglītības satura centrs, Latvijas Pašvaldību savienība, Latvijas Privāto pirmsskolu biedrība, Latvijas Skolu psihologu asociācija, Latvijas Izglītības vadītāju asociācija, Latvijas vecāku kustība. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums par pamatizglītības uzsākšanu no sešu gadu vecuma ietekmēs pirmsskolas izglītības iestādes, tajās nodarbinātos pedagogus un izglītojamos, vispārējās izglītības iestādes un tajās nodarbinātos pedagogus un izglītojamos. Netieši perspektīvā tiks ietekmētas profesionālās izglītības iestādes un tajā nodarbinātie pedagogi, ka arī izglītojamie. Tālākā perspektīvā tiesiskajam regulējumam paredzama ietekme uz sabiedrībai un darba tirgum sagatavotajiem cilvēkresursiem.  Tiesiskais regulējums par pedagoģiskās korekcijas izglītības programmām ietekmēs vispārējās izglītības iestādes, kurās tās tiek īstenotas, minēto izglītības iestāžu vadītājus, pedagogus un izglītojamos.  Tiesiskais regulējums par speciālās izglītības iestādēm ietekmēs speciālo izglītības iestāžu vadītājus, pedagogus un izglītojamos.  Tiesiskais regulējums par valsts ģimnāzijām ietekmēs valsts ģimnāziju vadītājus, pedagogus un izglītojamos. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016. gadu | izmaiņas, salīdzinot ar 2016. gadu | izmaiņas, salīdzinot ar 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 50 103 777 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 50 103 777 | 0 | 0 | 0 | 0 |
| t.sk. plānotais finansējums 55 speciālo izglītības iestāžu (speciālās internātskolas, speciālās izglītības attīstības centri, speciālās izglītības iestādes – rehabilitācijas centri) darbības nodrošināšanai: | 50 103 777 | 0 | 0 | 0 | 0 |
| t.sk. 62. resora „Mērķdotācijas pašvaldībām” programma 01.00.00 „Mērķdotācijas izglītības pasākumiem” | 50 103 777 |  | -3 109 370 | -18 377 317 | -41 050 343 |
| t.sk.15.resora „Izglītības un zinātnes ministrija” budžeta programmas 01.00.00 „Vispārējā izglītība” jauna apakšprogramma speciālās izglītības iestāžu darbības nodrošināšanai |  |  | 3 031 898 | 18 129 406 | 40 740 454 |
| t.sk.15.resora „Izglītības un zinātnes ministrija” budžeta apakšprogramma 97.01.00 „Ministrijas centrālā aparāta darbības nodrošināšana” |  |  | 77 472 | 247 911 | 309 889 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 50 103 777 | 0 | 0 | 0 | 0 |
| 2.1. valsts pamatbudžets | 50 103 777 | 0 | 0 | 0 | 0 |
| t.sk. plānotais finansējums 55 speciālo izglītības iestāžu (speciālās internātskolas, speciālās izglītības attīstības centri, speciālās izglītības iestādes – rehabilitācijas centri) darbības nodrošināšanai: | 50 103 777 | 0 | 0 | 0 | 0 |
| t.sk. 62. resora „Mērķdotācijas pašvaldībām” programma 01.00.00 „Mērķdotācijas izglītības pasākumiem” | 50 103 777 |  | -3 109 370 | -18 377 317 | -41 050 343 |
| t.sk.15.resora „Izglītības un zinātnes ministrija” budžeta programmas 01.00.00 „Vispārējā izglītība” jauna apakšprogramma speciālās izglītības iestāžu darbības nodrošināšanai |  |  | 3 031 898 | 18 129 406 | 40 740 454 |
| t.sk.15.resora „Izglītības un zinātnes ministrija” budžeta apakšprogramma 97.01.00 „Ministrijas centrālā aparāta darbības nodrošināšana” |  |  | 77 472 | 247 911 | 309 889 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| t.sk. plānotais finansējums 55 speciālo izglītības iestāžu (speciālās internātskolas, speciālās izglītības attīstības centri, speciālās izglītības iestādes – rehabilitācijas centri) darbības nodrošināšanai: | 0 | 0 | 0 | 0 | 0 |
| t.sk. 62. resora „Mērķdotācijas pašvaldībām” programma 01.00.00 „Mērķdotācijas izglītības pasākumiem” | 0 | 0 | 0 | 0 | 0 |
| t.sk.15.resora „Izglītības un zinātnes ministrija” budžeta programmas 01.00.00 „Vispārējā izglītība” jauna apakšprogramma speciālās izglītības iestāžu darbības nodrošināšanai | 0 | 0 | 0 | 0 | 0 |
| t.sk.15.resora „Izglītības un zinātnes ministrija” budžeta apakšprogramma 97.01.00 „Ministrijas centrālā aparāta darbības nodrošināšana” | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X |  | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekts paredz tiesiskā pamata radīšanu dibinātāja (un īpašumtiesību) maiņai no pašvaldībām uz valsti valsts ģimnāzijām un speciālās izglītības iestādēm, bet neparedz konkrētu normatīvo regulējumu atbildības (par vispārējās izglītības ieguves nodrošināšanas iespējām) un finanšu sadalījumam minētajā jautājumā.  Likumprojekts paredz speciālās izglītības iestāžu (speciālās internātskolas, speciālās izglītības attīstības centri, speciālās izglītības iestādes – rehabilitācijas centri) pārņemšanu valsts padotībā. Atbilstoši likumam „Par valsts budžetu 2016.gadam” plānotais finansējums 55 speciālo izglītības iestāžu (speciālās internātskolas, speciālās izglītības attīstības centri, speciālās izglītības iestādes – rehabilitācijas centri) darbības nodrošināšanai ir 50 103 777 *euro,* tai skaitā pedagogu darba samaksas nodrošināšanai 28 737 372 *euro* un pārējiem uzturēšanas izdevumiem 21 366 405 *euro.* Minētais finansējums plānots budžeta 62. resorā „Mērķdotācijas pašvaldībām”. Pārņemot speciālās izglītības iestādes valsts padotībā plānots veikt attiecīgā finansējuma pārdali no 62. resora „Mērķdotācijas pašvaldībām” programmas 01.00.00 „Mērķdotācijas izglītības pasākumiem” uz 15.resora „Izglītības un zinātnes ministrija” budžeta programmu 01.00.00 „Vispārējā izglītība” izveidojot jaunu apakšprogrammu speciālās izglītības iestāžu darbības nodrošināšanai un apakšprogrammu 97.01.00 „Ministrijas centrālā aparāta darbības nodrošināšana” pārņemto iestāžu administrēšanas nodrošināšanai (~309 889 *euro* gadā 10 amata vietu darbības nodrošināšanai, t.sk. vidēji 2,5 2017.gadā, vidēji 8 2018.gadā un vidēji 10 2019.gadā). Plānots, ka speciālās izglītības iestāžu pārņemšana valsts padotībā notiks pakāpeniski - attiecīgi indikatīvais finansējuma pārdales apjoms sadalījumā pa gadiem aprēķināts proporcionāli un norādīts, pieņemot, ka 2017.gadā (no 1.septembra) tiks pārņemtas 10 izglītības iestādes, 2018.gadā (no 1.septembra) tiks pārņemtas 30 izglītības iestādes, 2019.gadā (no 1.septembra tiks pārņemtas 15 izglītības iestādes, un indikatīvais finansējuma pārdales apjoms sadalījumā pa gadiem var mainīties atbilstoši pieņemtajiem lēmumiem par konkrēto izglītības iestāžu pārņemšanu.   |  |  |  |  |  |  | | --- | --- | --- | --- | --- | --- | |  | saskaņā ar valsts budžetu 2016. gadam | izmaiņas 2016.gadā | Izmaiņas 2017. gadā, salīdzinot ar 2016. gadu | Izmaiņas 2018. gadā, salīdzinot ar 2016. gadu | Izmaiņas 2019. gadā, salīdzinot ar 2016. gadu | | t.sk. plānotais finansējums 55 speciālo izglītības iestāžu (speciālās internātskolas, speciālās izglītības attīstības centri, speciālās izglītības iestādes – rehabilitācijas centri) darbības nodrošināšanai: | 50 103 777 | 0 | 0 | 0 | 0 | | t.sk. 62. resora „Mērķdotācijas pašvaldībām” programma 01.00.00 „Mērķdotācijas izglītības pasākumiem” | 50 103 777 |  | -3 109 370 | -18 377 317 | -41 050 343 | | t.sk.15.resora „Izglītības un zinātnes ministrija” budžeta programmas 01.00.00 „Vispārējā izglītība” jauna apakšprogramma speciālās izglītības iestāžu darbības nodrošināšanai |  |  | 3 031 898 | 18 129 406 | 40 740 454 | | t.sk.15.resora „Izglītības un zinātnes ministrija” budžeta apakšprogramma 97.01.00 „Ministrijas centrālā aparāta darbības nodrošināšana” |  |  | 77 472 | 247 911 | 309 889 |   Likumprojekts paredz 27 pašvaldību dibināto valsts ģimnāziju pārņemšanu valsts īpašumā un padotībā, mainot to dibinātāju statusu no pašvaldības uz valsti.  Šobrīd finansējums valsts ģimnāziju uzturēšanai tiek plānots gan no valsts budžeta (pedagogu darba samaksa), gan no pašvaldību budžeta (pārējie uzturēšanas izdevumi). Jautājums par nepieciešamā finansējuma nodrošināšanu ģimnāziju pārņemšanai izskatāms pēc attiecīgu Ministru kabineta noteikumu izstrādes un apstiprināšanas 2019.gada budžeta sagatavošanas procesā, tai skaitā paredzot:  1)veikt attiecīgā finansējuma (pedagogu darba samaksai) pārdali no 62. resora „Mērķdotācijas pašvaldībām” programmas 05.00.00 „Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” uz 15.resora „Izglītības un zinātnes ministrija” budžeta programmu 01.00.00 „Vispārējā izglītība” izveidojot jaunu apakšprogrammu valsts ģimnāziju darbības nodrošināšanai;  2) pieņemot lēmumu par pārējo ģimnāziju uzturēšanas izdevumu un pārņemto iestāžu administrēšanas izmaksu nodrošināšanas iespējām (piemēram pārskatot nodokļu ieņēmumu sadali starp valsts un pašvaldību budžetu, vai piešķirot ministrijai papildu finansējumu jauno politikas iniciatīvu ietvaros).  Perspektīvā projekts ietekmēs valsts un pašvaldību budžetu, ietekmes apjoms būs nosakāms pēc attiecīgu Ministru kabineta noteikumu izstrādes un apstiprināšanas.  Likumprojekta grozījumi, kas skar pamatizglītības ieguves uzsākšanu no 6 gadu vecuma, pieļaujot arī vecāku izvēli par vienu gadu vēlāk bērniem uzsākt pamatizglītības apguvi, radikāli nemaina izglītības ieguvējas līdzšinējās mērķgrupas. Faktiskās izmaiņas skar pēc izglītojamo vecuma sagrupētais izglītojamo skaitu pirmsskolas izglītības programmās (5 gadu vecums) un pamatizglītības programmās (6 un 7 gadu vecums). Finansējuma izlietošanas aspektā izmaiņas pedagogu darba samaksas mērķgrupas neietekmē, tās atkarīgas no izglītojamo skaita obligātās pirmsskolas un pamatizglītības ieguves nodrošināšanā. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| Nepieciešamie saistītie tiesību aktu projekti | Būs nepieciešams izstrādāt:   * likumprojektu par grozījumiem Vispārējās izglītības likumā, nosakot izmaiņas regulējumā par mācību gada ilgumu, mācību stundu slodzi nedēļā un mācību stundu skaitu dienā atbilstoši regulējumam par pamatizglītības apguves uzsākšanu no sešu gadu vecuma; * Ministru kabineta noteikumu projektu par grozījumiem Ministru kabineta 2012.gada 31.jūlija noteikumos Nr.533 “Noteikumi par valsts pirmskolas izglītības vadlīnijām”; * Ministru kabinetu noteikumu projektu par grozījumiem Ministru kabineta 2014.gada 12.augusta noteikumos Nr.468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem”; * Ministru kabineta noteikumu projektu par grozījumiem Ministru kabineta 2001.gada 20.marta noteikumos Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji”; * Ministru kabineta noteikumu projektu par grozījumiem Ministru kabineta 2016.gada 15.jūlijaf noteikumos Nr.477 „Speciālās izglītības iestāžu, internātskolu un vispārējās izglītības iestāžu klašu (grupu) finansēšanas kārtība”; * Ministru kabineta noteikumus par valsts ģimnāziju finansēšanu; * Ministru kabineta rīkojumus par valsts ģimnāziju un speciālās izglītības iestāžu, izņemot speciālās pirmsskolas izglītības iestāžu un pašvaldību speciālo skolu, nodošanu Izglītības un zinātnes ministrijas padotībā. | |
| Atbildīgā institūcija | | Izglītības un zinātnes ministrija |
| Cita informācija | | Nav |

*Anotācijas V. sadaļa – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektā ietverto tiesisko regulējumu tiks turpinātas diskusijas ar pašvaldību dibināto izglītības iestāžu direktoriem, izglītības pārvalžu pārstāvjiem un atbildīgajiem speciālistiem. Informācija tiks ievietota Izglītības un zinātnes ministrijas mājaslapā. |
| 2. | Sabiedrības līdzdalība projekta izstrādē | Pilotprojektā „Mācību priekšmetu standartu projektu un programmu paraugu pilnveide” (2009.-2011.) iesaistītā pārstāvniecība: pedagoģijas augstskolas docētāji, pirmsskolas un sākumskolas speciālisti (L.Āboltiņa, LU lektore, A.Petere, RPIVA profesore, R.Purmale, RPIVA lektore), izglītības iestāžu speciālisti (V.Bērtule, Jelgavas PII „Sprīdītis” vadītāja, pirmsskolas un sākumskolas skolotāja; Dobeles speciālās PII „Valodiņa” vadītājas vietniece, T.Arole, Dobeles PII „Zvaniņš” skolotāja, Ļ.Kazakova, Rīgas 2.spec. PII logopēde, skolotāja un metodiķe), pašvaldību izglītības pārvalžu speciālisti (M.Silova, Dobeles novada IP pirmsskolas un speciālās izglītības speciāliste, S.Joma, Jelgavas izglītības pārvaldes galvenā speciāliste pirmsskolas izglītības jautājumos).  Gan Ministru kabineta noteikumu projektu, kas veidots saskaņā ar minētā pilotprojekta rezultātiem, gan „Integrētās mācību programmas sešgadīgiem bērniem” projektu ekspertējuši Z.Anspoka – Dr.paed., RPIVA, E.Černova – Dr.paed., LU, A.Lanka – Dr.paed., RTU.  Minētā pilotprojekta ietvaros tika izstrādāta programma „Pedagogu profesionālās kompetences pilnveide sešgadīgu izglītojamo integrētās mācību programmas ieviešanai”, kuras izstrādē piedalījās Z.Anspoka – Dr.paed., RPIVA; E.Krastiņa – Dr.paed., DU; I.Grauzdiņa – Dr.art., MA; I.Bula–Biteniece – Mag.paed., LSPA; E.Volāne – Dr.paed., RPIVA; S.Joma, Mag.paed., DU; I.Frolova – Mag.paed., 74.vsk. direktore; V.Bērtule – Mag.paed., pirmsskolas izglītības iestādes vadītāja; V.Jonīte, Mag.paed., Ziepniekkalna pirmsskola.  Kā iepriekš minētā pilotprojekta aprobācijas eksperti iesaistījušies R.Andersone, Dr.paed., LU; M.Gavriļina, Dr.paed., LU; I.Tunne, Dr.psych., Mag.paed., LU; A.Lanka, Dr.paed., RTU; **L.Āboltiņa**, Mag.paed., LU, programmas ”Pirmsskolas izglītības pedagogs” direktore.  Pilotprojektā iesaistījušies 505 vecāki.  Izglītības un zinātnes ministrijas organizētās darba grupa dalībnieki, kas izpildot Valsts prezidenta 2012.gada 24.oktobra rīkojumu Nr.6 „Par priekšlikumiem agrākai vidējās izglītības ieguvei”, apkopojusi un izvērtējusi iespējamos risinājumus, lai pēc to apspriešanas sāktu gatavot priekšlikumus par grozījumiem normatīvajos aktos. Minētajā darba grupā iesaistīto institūciju pārstāvniecība: Valsts izglītības satura centrs (VISC); VISC pirmsskolas un sākumskolas konsultatīvās padome (M.Bērenfelde), Rīgas Hanzas vidusskola (direktora vietniece); Latvijas Privāto pirmskolu biedrības valde (D.Kājiņa); Latvijas Pašvaldību savienība (O.Kokāne); biedrība „Latvijas Skolu psihologu asociācija” (I.Grāvīte); Latvijas Izglītības vadītāju asociācija (A.Melle); biedrība „Latvijas vecāku kustība” (E.Stankus); Izglītības attīstības centrs, Sorosa fonda – Latvija iniciatīvas “Pārmaiņu iespēja skolām” (A.Tūna) pārstāvji.  Par darba grupas rezultātiem un ziņojumā ietvertajām plānotajām iecerēm Izglītības un zinātnes ministrija, sākot ar 2013.gadu, informējusi izglītības iestāžu direktorus, izglītības pārvalžu pārstāvjus un atbildīgos speciālistus ikgadējās reģionālajās konferencēs un sanāksmēs.  Ar projektu saistītā būtiskākā informācija ir pausta plašsaziņas līdzekļos.  2016.gada 20.aprīlī (Izglītības un zinātnes ministrijas 2016.gada 20.aprīļa rīkojums Nr.149) savu darbību ir uzsākusi starpinstitucionāla darba grupa, kuras uzdevums ir, t.sk. kontekstā ar M.Kučinska vadītās valdības deklarācijā ietvertajiem uzdevumiem, izstrādāt kritērijus atbalsta pasākumiem bērniem ar speciālām vajadzībām un nosacījumus speciālās izglītības programmu pieejamībai. Darba grupā savu pārstāvniecību deleģējušas Veselības ministrija, Labklājības ministrija, Valsts bērnu tiesību aizsardzības centrs, Latvijas pašvaldību savienība, kā arī vispārējās izglītības iestāžu direktori. Speciālistu un ekspertu statusā darba grupa ir paplašināta ar tādu nevalstisko organizāciju kā, piemēram, Pro Futura un Latvijas Autisma apvienība, pārstāvju regulāru līdzdalību. |
| 3. | Sabiedrības līdzdalības rezultāti | Plašsaziņas līdzekļos notiek diskusijas, kurās ieinteresētās puses pauž, t.sk. diametrāli pretējus viedokļus. |
| 4. | Cita informācija | Būtiski un vienlaikus konstruktīvi priekšlikumi konceptuālām izmaiņām nav izteikti. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, pašvaldību un privātās vispārējās izglītības, t.sk. pirmsskolas izglītības, iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts tiešā veidā nenosaka jaunu institūciju izveidi, likvidāciju vai reorganizāciju. Vienlaikus ir paredzēts, ka speciālām izglītības iestādēm, izņemot pašvaldību dibinātās speciālās pirmsskolas izglītības iestādes, pašvaldību speciālās skolas un 27 valsts ģimnāzijām mainīsies dibinātājs, tās kļūs par valsts dibinātām izglītības iestādēm. Perspektīvā plānota speciālo izglītības iestāžu tīkla un valsts ģimnāziju tīkla turpmākā pilnveide un attīstība. |
| 3. | Cita informācija | Nav |

Izglītības un zinātnes ministra vietā -

labklājības ministrs J.Reirs

Vizē:

Valsts sekretāre L.Lejiņa

26.09.2016.

6295

A.Rudzīte 67047807

ance.rudzite@izm.gov.lv

Ē.Sīka 67047976

eriks.sika@izm.gov.lv